cyanic-selkie/wikianc huggingface dataset:
பாண்டிய நாட்டின் மீது மாலிக் கபூரின் படையெடுப்பு
பாண்டிய நாட்டுக்கு அணிவகுப்பு
பாண்டிய நாட்டை ஆராய தில்லி இராணுவம் ஒரு உளவுப் பிரிவை நம்பியிருந்தது என்று இசாமி கூறுகிறார். இந்த பிரிவில் பஹ்ரம் காரா, கட்லா நிஹாங், மஹ்மூத் சர்திஹா மற்றும் அபாச்சி போன்ற முன்னணி தளபதிகள் இருந்தனர். ஒவ்வொரு நாளும், இந்த தளபதிகளில் ஒருவர், பாண்டிய நாட்டின் ஒரு பகுதியைப் உளவு பிரிவுடன் பார்வையிட உள்ளூர் மொழியை அறிந்த ஒரு சிலரின் ஆதரவுடன் சென்றனர். ஒரு நாள், மங்கோலிய தளபதியாக இருந்த அபாச்சி, பாண்டிய படையில் சேர முடிவு செய்தார், மேலும் கஃபூரைக் கொல்ல நினைத்தார். அவரை பாண்டிய மன்னரிடம் அழைத்துச் செல்வதாக உறுதியளித்த சிலருடன் அவர் தொடர்பு கொண்டார். பாண்டிய மன்னரின் அரண்மனையை நோக்கி அணிவகுத்துச் செல்லும்போது, அவரது குழுவினர் பாண்டிய படைகளுடன் மோதலில் ஈடுபட்டனர். தனது நோக்கத்தை பாண்டிய படைகளிடம் தெரிவிக்கும்படி அபாச்சி தனது மொழிபெயர்ப்பாளரிடம் கேட்டார், ஆனால் பாண்டிய படை திடீரென அவர்களைத் தாக்கியது. அப்போது மொழிபெயர்ப்பாளர் ஒரு அம்பு தாக்குதலால் கொல்லப்பட்டார். அபாச்சி பின்வாங்கி மீண்டும் மாலிக் கஃபூருடன் சேர வேண்டியிருந்தது. அபாச்சியின் நடவடிக்கைகள் குறித்து மாலிக் கஃபூருக்குத் தெரிந்ததும், அவர் அபாச்சியை சிறையில் அடைத்தார். பின்னர், அலாவுதீன் அபாச்சியை தில்லியில் தூக்கிலிட்டார், இது மங்கோலிய பிரபுக்களை அவருக்கு எதிராக சதி செய்ய தூண்டியது, இறுதியில் இது 1311 ஆண்டைய மங்கோலியர் படுகொலைக்கு வழிவகுத்தது.
பாண்டிய நாடு உயரமான மலையால் அரண்செய்யப்பட்டதாக குஸ்ராவ் கூறுகிறார், ஆனால் மலையின் இருபுறமும் இரண்டு கணவாய்கள் இருந்தன. இந்த கணவாய்களை தர்மலி மற்றும் தபார் என்று குறிப்பிடுகிறார். இவை தாரமங்கலம் மற்றும் தொப்பூர் என அடையாளம் காணலாம். தில்லி இராணுவம் இந்த கணவாய்கள் வழியாக அணிவகுத்து, பின்னர் ஒரு ஆற்றின் கரையில் முகாமிட்டன (அநேகமாக காவேரி ). அடுத்து, படையெடுப்பாளர்கள் ஒரு கோட்டையைக் கைப்பற்றினர், அதை குஸ்ராவ் "மார்டி" என்று அழைக்கிறார். பனார்சி பிரசாத் சக்ஸேனாவின் கூற்றுப்படி, கோட்டையின் பாதுகாவலர்களைக் குறிக்க, குஸ்ராவ் "மார்டி" ஐ "நமார்டி" ( பாரசீக "வலுவின்மை") க்குப் பயன்படுத்துகிறார். தில்லி இராணுவம் மார்டி மக்களை படுகொலை செய்தது.
தாக்குதல்கள்
<mapframe text="Possible locations of the places visited by Malik Kafur's army" width="400" height="400" zoom="6" longitude="78.5" latitude="11"> {	"type": "FeatureCollection", "features": [ {			"type": "Feature", "properties": { "marker-symbol": "triangle", "title": "Dwarasamudra" }, "geometry": { "type": "Point", "coordinates": [75.9942162, 13.2129844] } },		{			"type": "Feature", "properties": { "marker-symbol": "-number", "title": "Tarmali (Tharamangalam)" }, "geometry": { "type": "Point", "coordinates": [77.9710098, 11.6940008] } },		{			"type": "Feature", "properties": { "marker-symbol": "-number", "title": "Tabar (Thoppur)" }, "geometry": { "type": "Point", "coordinates": [78.0580609, 11.9398568] } },		{			"type": "Feature", "properties": { "marker-symbol": "-number", "title": "Birdhul (Virudhachalam)" }, "geometry": { "type": "Point", "coordinates": [79.3251583, 11.5195875] } },		{			"type": "Feature", "properties": { "marker-symbol": "-number", "title": "Kannanur (South Kannanur)" }, "geometry": { "type": "Point", "coordinates": [78.7335875, 10.9084985] } },		{			"type": "Feature", "properties": { "marker-symbol": "-number", "title": "Barmatpuri (Chidambaram)" }, "geometry": { "type": "Point", "coordinates": [79.6953594, 11.3981936] } },		{			"type": "Feature", "properties": { "marker-symbol": "-number", "title": "Mathura (Madurai)" }, "geometry": { "type": "Point", "coordinates": [78.1197754, 9.9252007] } }	] }
பர்துல்
இரு சகோதரர்களுக்கிடையேயான போர் காரணமாக, பாண்டிய படைகள் அதிக எதிர்ப்பை காட்டக்கூடிய நிலையில் இல்லை. வீர பாண்டியன் முதலில் ஒரு தீவுக்கு தப்பிச் செல்ல திட்டமிட்டிருந்தார், ஆனால் சில காரணங்களால் அவ்வாறு செய்ய முடியவில்லை. அதற்கு பதிலாக, அவர் முதலில் கபம் என்ற நகரத்திற்கு படைகளுடன் சென்றார். அது எந்த நகரம் என்பது அடையாளம் காண இயலவில்லை. அவர் கபாமில் இருந்து வீரர்களையும் செல்வத்தையும் திரட்டினார், பின்னர் கந்தூருக்கு தப்பினார் (இது  கொள்ளிடம் ஆற்றின் கரையில் உள்ள கண்ணனூர் என அடையாளம் காணப்பட்டது).
பர்துலில், தில்லி இராணுவம் பாண்டிய படையில் சுமார் 20,000 முஸ்லிம் படையினரைக் கண்டது. இந்த வீரர்கள் பாண்டியர்களை விட்டு வெளியேறி, தில்லி இராணுவத்தில் சேர்ந்தனர். விசுவாசதுரோகிகளாக இருப்பதற்காக அவர்களைக் கொல்வதற்கு பதிலாக, தில்லி தளபதிகள் அவர்களின் உயிரைக் காப்பாற்ற முடிவு செய்தனர்.
கண்ணணூர்
தில்லி இராணுவம் கன மழையில் கண்ணனூரை நோக்கி அணிவகுத்துச் சென்றது, ஆனால் இந்த நேரத்தில், வீர பாண்டியன் தனது சில ஆதரவாளர்களுடன் ஒரு காட்டுக்கு தப்பிச் சென்றார். மழை நின்றபோது, முத்துக்கள் மற்றும் விலைமதிப்பற்ற கற்கள் போன்றவை ஏற்றப்பட்ட 108 யானைகளை படையெடுப்பாளர்கள் கைப்பற்றினர். கண்ணண்ணூரில் வசிப்பவர்கள் படுகொலை செய்யப்பட்டனர்.
தில்லி தளபதிகள் வீர பாண்டியனைக் கண்டுபிடிக்க விரும்பினர், மேலும் அவரை தில்லி சுல்தானகத்தின் மேலாட்சியை ஏற்று கப்பம் செலுத்தும் அரசாக மாறும்படி கட்டாயப்படுத்த விரும்பினர். வீர பாண்டியன் தனது மூதாதையர்களின் ஜல-கோட்டைக்கு ( திவுகோட்டையுடன் அடையாளம் காணப்பட்ட "நீர் கோட்டை") தப்பிச் சென்றதாக அவர்கள் சந்தேகித்தனர். அவர்கள் ஜல-கோட்டையை நோக்கி அணிவகுக்கத் தொடங்கினர், ஆனால் அந்த இடத்திலிருந்து வரும் மக்கள் அவர் அங்கு இல்லை என்று அவர்களுக்குத் தெரிவித்தனர். இறுதியில், தில்லி தளபதிகள் வீர பாண்டியனைக் கண்டுபிடிப்பதில் நம்பிக்கையற்று அது கடினமான பணி என்று முடிவு செய்து, கண்ணனூருக்குத் திரும்ப முடிவு செய்தனர்.
பர்மத்புரி
குஸ்ராவின் கூற்றுப்படி, மறுநாள் காலையில், பர்மத்புரி நகரத்தில் ஒரு தங்கக் கோயில் இருப்பதை தில்லி இராணுவம் அறிந்திருந்தது, அதைச் சுற்றி பல அரச யானைகள் சுற்றித் திரிகின்றன என்றும் அறிந்தது. சா. கிருஷ்ணசுவாமி ஐயங்கார் பர்மத்புரியை "பிரம்மபுரி" ( சிதம்பரம் ) என்று அடையாளம் காணுகின்றார், அந்த நடராசர் கோயிலில் கூரையானது தங்கத்தால் வேயப்பட்டு இருந்தது.
மதுரை
பர்மபுரியிலிருந்து, தில்லி இராணுவம் 1311 ஏப்ரல் 3 ஆம் தேதி பர்துலில் உள்ள தனது முகாமுக்கு திரும்பிச் சென்றது. அங்கு, படையெடுப்பாளர்கள் வீர பாண்டியனின் கோவிலை அழித்தனர். பின்னர் தில்லி படைகள் 1311 ஏப்ரல் 7 அன்று கனும் (கடம்பவனத்துடன் அடையாளம் காணப்படுகிறது) வந்தன. 5 நாட்களுக்குப் பிறகு, அவர்கள் சுந்தர பாண்டியனின் தலைநகரான மதுரையை (குஸ்ராவால் "மதுரா" என்று அழைக்கப்பட்டது) அடைந்தனர்.
இந்த நேரத்தில், சுந்தர பாண்டியன் ஏற்கனவே தனது ராணிகளுடன் நகரத்தை விட்டு வெளியேறிவிட்டார். தில்லி இராணுவம் முதலில் "ஜக்னர்" கோயிலுக்கு யானைகளையும் புதையல்களையும் கண்டுபிடிக்கும் நோக்கத்துடன் சென்றது. (எச். எம். எலியட் "ஜக்னரை" "ஜகந்நாதர்" என்று மொழிபெயர்த்தார், ஆனால் வரலாற்றாசிரியர் சா. கிருஷ்ணசுவாமி ஐயங்கார் "ஜக்னரை" "சொக்கநாதர்" என்று அடையாளப்படுத்துகிறார், இது மதுரையின் காவல் தெய்வமான சிவனின் ஒரு அம்சமாகும்.)   கோயிலில் 2-3 யானைகள் மட்டுமே எஞ்சியிருப்பதைக் கண்டு மாலிக் கஃபூர் ஏமாற்றமடைந்தார். இதனால் அவர் மிகவும் கோபமடைந்து, கோவிலுக்கு தீ வைத்தார்.
இராமேஸ்வரம்
16 -17 ஆம் நூற்றாண்டின் வரலாற்றாசிரியரான ஃபிரிஷ்டாவின் கூற்றுப்படி, மாலிக் கஃபூர் மஸ்ஜித்-இ-அலாய் ("அலாவுதீனின் மசூதி") என்ற மசூதியைக் கட்டினார், இது ஃபிரிஷ்டாவின் காலத்திலும் "சிட் பேண்ட் ரமிசார்" என்ற இடத்தில் காணக்கூடியதாக இருந்தது. இந்த இடம் " சேதுபந்த இராமேசுவரம் " என்று அடையாளம் காணப்பட்டுள்ளது. இது மாலிக் கபூர் ராமேஸ்வரத்தின்மீது தாக்குதல் நடத்தியதற்கான ஊகத்தை அளிப்பதாக உள்ளது. இருப்பினும், இந்த அடையாளம் சந்தேகத்திற்குரியது, ஏனெனில் ஃபிரிஷ்டா இந்த மசூதியை "கார்னாடக" நாட்டில் "துர் சமந்தர்" துறைமுகத்தில் "உம்மம் கடல்" கரையில் இருந்ததாக குறிப்பிடுவார், மேலும் காஃபர் உள்ளூர் ஆட்சியாளர் பிகாலை அடிபணியச் செய்த பின்னர் இது கட்டப்பட்டதாகக் கூறுகிறது. "உம்மம் கடல்" ( ஓமான் கடல்) என்பது அரேபிக் கடலைக் குறிக்கிறது, எனவே, மசூதி இந்த கடலில் ஒரு துறைமுகத்தில், போசள இராச்சியத்தில் அமைந்திருக்க வேண்டும், அதன் தலைநகரம் துவாரசமுத்ரா ("துர் சமந்தர்") - இது தற்கால கருநாடகம் ஆகும். எனவே, "சிட் பேண்ட் ரமிசார்" ராமேஸ்வரத்தை குறிக்கவில்லை.
அமீர் குஸ்ராவ் அல்லது ஜியாவுதீன் பரானி ஆகியோரின் எழுத்துக்களில் ராமேஸ்வரம் பற்றிய எந்தக் குறிப்பும் இல்லை, மற்றும் ஃபிரிஷ்டாவின் குறிப்பு குழப்பத்தின் விளைவாக இருக்கலாம். மாலிக் கஃபூர் உண்மையில் ராமேஸ்வரத்தில் ஒரு மசூதியைக் கட்டியிருந்தால், அலாவுதீனின் அவை உறுப்பினரான குஸ்ராவ் அத்தகைய சாதனையைப் பற்றி குறிப்பிடத் தவறியிருக்க மாட்டார். ஃபிரிஷ்டாவின் வாழ்நாளில் ராமேஸ்வரத்தில் ஒரு மசூதி இருந்திருந்தால், அது கில்ஜி காலத்திற்குப் பிறகு கட்டப்பட்டிருக்க வேண்டும்.
ராமேஸ்வரத்துடன் ஃபிரிஷ்டாவின் "சிட் பேண்ட் ரமிசார்" அடையாளம் காணப்படுவது சந்தேகத்திற்குரியது என்றாலும், மாலிக் காபூரின் படைகள் மதுரையில் இருந்து ராமேஸ்வரத்திற்கு அணிவகுத்துச் சென்றது சாத்தியமில்லை. காரணம் அவை அதிகம் எதிர்பார்த்து தேடியவை யானைகளையும் பாண்டிய செல்வத்தையுமே ஆகும். அமீர் குஸ்ராவின் ஆஷிகாவின் கூற்றுப்படி, "பாண்டிய குரு" என்ற ஆட்சியாளருக்கு எதிரான போர்த் தொடர்களின் போது, கல்ஜி படைகள் "லங்கா கடலின் கரையோரங்கள்" வரை சென்றன. இந்த ஆட்சியாளரின் தலைநகரம் "ஃபதன்" என்று அழைக்கப்பட்டது, மேலும் ஒரு சிலை உள்ள கோவில் இருந்தது. "ஃபதன்" என்பது ராமேஸ்வரத்திற்கு அருகிலுள்ள " பெரியபட்டினம் ", என்ற ஒரு இடத்தின் பெயராக இருக்கலாம்.
தில்லிக்குத் திரும்புதல்
பெயர் அறியப்படாத ஒரு எழுத்தாளர் எழுதிய 14 ஆம் நூற்றாண்டு சமஸ்கிருத நூலான லிலாதிலகம் என்ற நூலில், விக்ரம பாண்டியன் என்ற தளபதி முஸ்லிம்களை தோற்கடித்ததாகக் கூறுகிறார். இதன் அடிப்படையில், சில வரலாற்றாசிரியர்கள் வீர பாண்டியன் மற்றும் சுந்தர பாண்டியனின் உறவினரான விக்ரம பாண்டியன் மாலிக் கபூரின் இராணுவத்தை தோற்கடித்ததாக நம்புகிறார்கள். இருப்பினும், இந்த விக்ரம பாண்டியனை மாறவர்மன் குலசேகரனின் சகோதரர் என்று அடையாளம் காண்பது வரலாற்று ஆதாரங்களில் முரண்படுகிறது. லிலாதிலக்கத்தில் குறிப்பிடப்பட்டுள்ள விக்ரம பாண்டியன் 1365-70 காலப்பகுதியில் இருந்த ஒரு இளவரசன் என்றும் அவர் மற்றொரு முஸ்லீம் இராணுவத்தை தோற்கடித்ததாகத் தெரிகிறது; 1401 இல் அவர் பாண்டிய சிம்மாசனத்தில் ஏறினார்.
1311 ஏப்ரல் 25 அன்று இராணுவம் திரும்பிச் செல்லும் பயணத்தைத் தொடங்கியது. தில்லியில், அலாவுதீன் 1311 அக்டோபர் 19 அன்று சிறீயில் அரசவையை (தர்பார்) நடத்தினார், மாலிக் கபூர் மற்றும் இராணுவத்தின் பிற அதிகாரிகளை வரவேற்றார். அவர் தனது பல பிரபுக்களுக்கும் அமீர்களுக்கும் 0.5 முதல் 4 மேன்ஸ் தங்கத்தை வழங்கினார்.
பின்விளைவு
கஃபூர் வெளியேறிய பிறகு, பாண்டிய சகோதரர்கள் தங்கள் மோதலை மீண்டும் தொடங்கினர். இந்த மோதலின் விளைவாக அலாவுதீனின் உதவியை நாட முடிவு செய்த சுந்தர பாண்டியன் தோல்வியடைந்தார். அலாவுதீனின் படைகளின் உதவியுடன், 1314 வாக்கில் அவர் தென் ஆர்காடு பிராந்தியத்தில் தனது ஆட்சியை மீண்டும் நிலைநாட்ட முடிந்தது. பின்னர், அலாவுதீனின் மகன் குத்புத் தின் முபாரக் ஷாவின் ஆட்சியின் போது, தில்லி தளபதி குஸ்ரோ கான் பாண்டிய பிரதேசங்களின்மீது திடீர் தாக்குதலை நடத்தினார். பாண்டிய நாட்டின் வடக்கு பகுதி அடுத்த இரண்டு தசாப்தங்களில் முஸ்லிம்களால் கைப்பற்றப்பட்டது: இது முதலில் துக்ளக் வம்சத்தின் கட்டுப்பாட்டின் கீழ் வந்தது, பின்னர் குறுகிய காலம் மதுரை சுல்தானகத்தின் ஒரு பகுதியாக மாறியது. இருப்பினும், பாண்டிய நாட்டின் தெற்கு பகுதி சுதந்திர நாடாக இருந்தது.
குறிப்புகள்
பகுப்பு:பாண்டியர் பகுப்பு:தில்லி சுல்தானகத்தின் போர்கள்
கைலா தேவி
கைலா தேவி கோயில் ஓர் இந்து கோயிலாகும். இது இந்தியாவின் இராஜஸ்தான் மாநிலத்தல் உள்ள கரௌலி நகரத்திலிருந்து 23 கிலோ மீட்டர் தூரத்தில் உள்ளது. பனாஸ் ஆற்றின் துணை ஆறான கலிசில் ஆற்றுப் படுகையில் இந்த கோயில் அமைந்துள்ளதுடன், கைலா கிராமத்தில் இருந்து வட மேற்காக 2 கிலோ மீட்டர் தூரத்தில் உள்ளது.
கைலா தேவி சந்தை என்று அழைக்கப்படும் சந்தை இங்கு ஒவ்வொரு ஆண்டும் சித்திரை மாதத்தில் நடைபெறுவதுடன் இந்த சந்தை இரண்டு வாரங்களுக்கு நீடிக்கும். ஜாடன் ராஜபுத்திரர்கள் இந்த தேவியை குல தேவி என்றும் வழிபடுகின்றனர்.
வெளி இணைப்புகள்
பகுப்பு:இராஜஸ்தானில் உள்ள இந்து ஆலயங்கள்
பகுப்பு:கரௌலி மாவட்டம்
கீழமருதாந்தநல்லூர் ஊராட்சி
கீழமருதாந்தநல்லூர் ஊராட்சி (Keelamaruthandanallur Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள மயிலாடுதுறை வட்டாரத்தில் அமைந்துள்ளது. இந்த ஊராட்சி, மயிலாடுதுறை சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1981 ஆகும். இவர்களில் பெண்கள் 985 பேரும் ஆண்கள் 996 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெண்டகிராம்
பண்டைய கிரேக்க மற்றும் பாபிலோனியாவிலும் பெந்தகிராம்கள் குறியீட்டளவில் பயன்படுத்தப்பட்டன, கிறிஸ்தவர்களால் சிலுவையின் பயன்பாடு மற்றும் யூதர்களின் தாவீதின் நட்சத்திரம் போன்ற பல விக்கான்களால் விசுவாசத்தின் சின்னமாக இன்று பயன்படுத்தப்படுகிறது. பெண்டகிராமில் மாயாஜால சங்கங்கள் உள்ளன, மேலும் நெப்போபன் விசுவாசங்களை கடைப்பிடிக்கும் பலர் அந்த சின்னத்தை சின்னமாக இணைக்கிறார்கள். இயேசு கிறிஸ்துவின் ஐந்து காயங்களைப் பிரதிநிதித்துவம் செய்வதற்கு ஒருமுறை கிறிஸ்தவர்கள் பெந்தாகிராமுக்கு பொதுவாகப் பயன்படுத்தினர். பெண்டகிராம் ஃப்ரீமேஷனரி உடன் தொடர்புகளைக் கொண்டுள்ளது மற்றும் பிற நம்பிக்கை அமைப்புகளாலும் பயன்படுத்தப்படுகிறது.
பெண்டகிராம் என்ற வார்த்தை கிரேக்க வார்த்தையான πεντάγραμμον (பெண்டாக்ராம்மன்), πέντε (பெந்தே), "ஐந்து" + γραμμή (கிராம்மெ), "கோடு" ஆகியவற்றிலிருந்து வருகிறது. "Pentacle" என்ற வார்த்தை சில நேரங்களில் "பெண்டாக்ராம்" என்ற பெயரில் பயன்படுத்தப்படுகிறது. பன்ஃபாஃபா என்ற சொல்லானது 17 ஆம் நூற்றாண்டின் ஒரு பிந்தைய கிளாசிக்கல் கிரேக்க பெயர் புத்துயிர் பெற்ற நவீன (17 ஆம் நூற்றாண்டு) மறுமலர்ச்சி ஆகும்.pe.
ஆரம்பகால வரலாறு
Pentemychos (πεντέμυχος lit. "ஐந்து மூலைகளிலும்" அல்லது "ஐந்து புத்துயிர்ப்புகள்") என்ற வார்த்தை பெரெசிடிஸ் சைரஸின் அண்டத்தின் தலைப்பாகும். இங்கே, "ஐந்து மூலைகள்" என்பது பிரபஞ்சம் தோன்றும் பொருட்டு குரோனோக்களின் விதைகளை பூமிக்குள்ளே வைக்கப்படுகிறது. thumb|A Pythagorean "Hugieia Pentagram" Neoplatonism இல், பெண்டகிராம் Pythagoreans மூலம் அங்கீகாரம் ஒரு சின்னமாக அல்லது அடையாளம் பயன்படுத்தப்படுகிறது என்று, யார் pentagram ὑγιεία hugieia "சுகாதார"
பாண்டியர் பாடிய நூல்கள்
பதினைந்து முதல் பதினேழாம் நூற்றாண்டுகளில் பிற்காலப் பாண்டி நாடு தலைநகர் மதுரையை இழந்து கொற்கை, கருவை, தென்காசி ஆகிய தலைநகரங்களில் சிதருண்டு கிடந்தது. சிதருண்டு கிடந்த சிற்றரசு பாண்டியர் செந்தமிழ் நூல்கள் பல யாத்தனர். அவை
அடிக்குறிப்பு
பகுப்பு:பாண்டியர் பகுப்பு:இந்து சமய நூல்கள்
தாமசு ஃஆரியட்
தாமசு ஆரியட் (Thomas Harriot, 1560 – 2 சூலை 1621) ஓர் ஆங்கிலேய வானியலாளரும், கணிதவியலாளரும், இனவரைவியலாளரும், மொழிபெயர்ப்பாளரும் ஆவார். இவர் உருளைக்கிழங்கை பிரித்தானியத் தீவுகளில் அறிமுகப்படுத்தினார். இவர் கலீலியோவுக்கு நான்கு மாதங்கட்கு முன்பே தொலைநோக்கி வழியாக நிலாவைப் பார்வையிட்டு 1609 சூலை 26ஆம் நாளன்று நிலாத் தரையின் நிலவரையை வரைந்தவர்.
விஜயன்குடி ஊராட்சி
விஜயன்குடி ஊராட்சி (Vijayangudi Gram Panchayat), தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 836 ஆகும். இவர்களில் பெண்கள் 450 பேரும் ஆண்கள் 386 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேந்தமங்கலம், நாமக்கல் மாவட்டம்
சேந்தமங்கலம் (ஆங்கிலம்:Sendamangalam), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இருக்கும் ஒரு வருவாய் வட்டம் ஆகும். 300px|thumb|left|தத்தகிரி முருகன் கோயில்
பார்க்க வேண்டிய இடங்கள்
தத்தகிரி முருகன் கோயில், சிவன் கோயில், சேந்தமங்கலம் , கொல்லிமலை,பெருமாள் கோயில்.நைனாமலை வரதராசப் பெருமாள் கோயில்
300px|thumb|right|நைனாமலை
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 18,085 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவர். சேந்தமங்கலம் மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 73%,  பெண்களின் கல்வியறிவு 56% ஆகும். இது இந்திய தேசிய சராசரி கல்வியறிவான 59.5% விட அதிகம். சேந்தமங்கலம் மக்கள் தொகையில் 9% ஆறு வயதுக்குட்பட்டோர் ஆவார்கள்.
அரசியல்
சேந்தமங்கலம் சட்டமன்ற தொகுதி(தனி), இராசிபுரம் மக்களவைத் தொகுதிக்கு (தனி) உட்பட்டது. தற்போதைய சட்டமன்ற உறுப்பினர் பெயர்: சாந்தி (தே.மு.தி.க கட்சி) சேந்தமங்கலம் சட்டமன்ற தொகுதி மலைவாழ் மக்களுக்கு ஒதுக்கப்பட்ட தொகுதியாகும்.
தொகுதி மறுசீரமைப்புக்கு பின் சேந்தமங்கலம் சட்டமன்ற தொகுதி(தனி) நாமக்கல் மக்களவைத் தொகுதியுடன் இணைக்கப்பட்டது. தமிழகத்தில் ஏற்காடு சட்டமன்ற தொகுதியும் சேந்தமங்கலம் சட்டமன்ற தொகுதியுமே மலைவாழ் மக்களுக்கு ஒதுக்கப்பட்ட தனி தொகுதிகளாகும். மற்ற அனைத்து தனி தொகுதிகளும் தாழ்த்தப்பட்டவர்களுக்கானது.
புதிய வட்டமாக மாற்றம்
புதிதாக உருவாக்கப்பட்டுள்ள சேந்தமங்கலம் வட்டத்தில் சேந்தமங்கலம், காளப்பநாய்க்கன்பட்டி, அலங்காநத்தம், எருமப்பட்டி, மேட்டுப்பட்டி ஆகிய குறுவட்டங்களும், நாமக்கல் வட்டத்தில் நாமக்கல், புதுச்சத்திரம், செல்லப்பம்பட்டி, நல்லிபாளையம், கீரம்பூர், மோகனூர், வளையப்பட்டி ஆகிய குறுவட்டங்களும் அடங்கியிருக்கும். ரூ.2.66 கோடி மதிப்பில் புதிதாகக் கட்டப்பட்ட கொல்லிமலை வட்டாட்சியர் அலுவலக புதியக் கட்டடம் மற்றும் வட்டாட்சியர் குடியிருப்பு, ரூ.38.13 லட்சம் மதிப்பீட்டில் திருச்செங்கோடு, ராசிபுரம், பரமத்தி ஆகிய குறுவட்ட அளவையர்களுக்கு குடியிருப்புடன் கூடிய புதிய அலுவலகக் கட்டடங்களை முதல்வர் ஜெயலலிதா காணொலிக் காட்சி மூலம் செவ்வாய்க்கிழமை திறந்து வைத்தார்.
சேந்தமங்கலம் வட்டாட்சியர் அலுவலகம் சேந்தமங்கலம் - புதன்சந்தை சாலையில் பச்சுடையாம்பட்டி புதூர் கிராமம், சேந்தமங்கலம் தொடக்க வேளாண்மைக் கூட்டுறவு வங்கியின் பின்புறமுள்ள சோளமுத்து ஆலை வளாகத்தில் செயல்பட்டு வருகிறது. பொதுமக்கள் வருவாய்த்துறையின் சேவைகளை பெற சம்பந்தப்பட்ட வட்ட அலுவலகங்களை அணுகி பயன்பெறலாம்
ஆதாரங்கள்
பகுப்பு:நாமக்கல் மாவட்டத்தில் உள்ள பேரூராட்சிகள் பகுப்பு:நாமக்கல் மாவட்டத்தில் உள்ள ஊர்கள் பகுப்பு:தமிழ்நாடு மாநிலத்திலுள்ள ஊர்களும் நகரங்களும்
டி. எஸ். டி சில்வா
தந்தெனியகெதர சோமசந்திர டி சில்வா : (டி. எஸ். டி சில்வா, Dandeniyage Somachandra de Silva, பிறப்பு: சூன் 11, 1942), இலங்கை அணியின் முன்னாள் சகலதுறை ஆட்டக்காரர். இவர் 12 தேர்வுத் துடுப்பாட்டப் போட்டிகளிலும் 41 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். காலியைப் பிறப்பிடமாகக் கொண்ட இவர் அணியின் முன்னணி துடுப்பாளர்களுள் ஒருவராக இருந்தவர்.
பகுப்பு:இலங்கைத் துடுப்பாட்டக்காரர்கள் பகுப்பு:1942 பிறப்புகள் பகுப்பு:சிராப்சையர் துடுப்பாட்டக்காரர்கள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள்
கொட்டாரக்கரை
கொட்டாரக்கரை என்னும் நகரம், கேரளத்தின் கொல்லம் மாவட்டத்தில் (கொய்லோன் என்று முன்னர் அறியப்பட்டது ) மாவட்டத்தில் புனலூர் வருவாய் பிரிவில் உள்ள பரந்த வளர்ச்சியை உள்ளடக்கிய நகரம் மற்றும் நகராட்சி ஆகும். இது கொட்டாரக்கரை வட்டத்தின் தலைமையகமாகவும் விளங்குகிறது. இந்த நகரம் கொல்லம் துறைமுகத்திற்கு அருகில் உள்ளது. இது ஆரம்பகால இடைக்காலத்துடன் இணைக்கப்பட்ட ஒரு சிறந்த வரலாற்றையும், ஒரு முக்கியமான வணிக, தொழில்துறை மற்றும் வர்த்தக மையமாக புகழ் பெற்றது. கொல்லம் நகர மையத்தின் கிழக்கே கொட்டாரக்கரை 27 km தூரத்தில் அமைந்துள்ளது.
வரலாறு
கொட்டாரக்கரை மன்னர்களின் பண்டைய நாட்களில் எலயதத்து சுவரூபம் என்றும் அழைக்கப்படும் திருவிதாங்கூர் அரச குடும்பத்தின் ஒரு கிளையால் ஆளப்பட்ட ஒரு பிரதான இடமாகும். இது 17 ஆம் நூற்றாண்டில் இளவரசர் கொட்டாரக்கரை தம்புரனால் உருவாக்கப்பட்ட ராமநாட்டம் என ஆரம்பத்தில் தோன்றிய கதகளியின் புகழ்பெற்ற நடன நாடகத்தின் பிறப்பிடமாகும், பின்னர் 19 ஆம் நூற்றாண்டின் ஆரம்பத்தில் கொட்டாரக்கரை அரசனால் ஆதரிக்கப்பட்டு கிருஷ்ணாட்டத்தின் பிற நடன வடிவங்களை மேலும் புதுமைகளுடன் வெளிபடுத்தியது.
சொற்பிறப்பு
கொட்டரக்காரை என்பதில் கொட்டாரம் "அரண்மனை" என்று பொருள்படும்.காரா என்பதற்கு "நிலம்" என்று பொருள்படும் ஒரு கூட்டுச் சொல், அதாவது "அரண்மனைகளின் நிலம்" என்று பொருள்படும். பல அரண்மனைகளைக் கொண்டிருந்த பகுதிக்கு இவ்வாறு "கொட்டாரக்கரை" என்று பெயரிடப்பட்டது. முற்காலத்து அரசர் ஒருவரின் கொட்டாரம் (கோட்டை) அருகில் இருந்ததால், ’கொட்டாரம் அக்கரை’ என்ற பெயர் உண்டாகி, கொட்டாரக்கரை என மருவியிருக்கலம்.
கொட்டாரக்கரை வட்டம்
கொல்லம் மாவட்டத்தில் உள்ள ஐந்து வட்டங்களில் ஒன்று. வட்டாட்சியர் ஆட்சி செய்கிறார். இது 27 ஊர்களைக் கொண்டது.
அரசியல்
கொல்லம் மாவட்டத்தில் உள்ள 11 சட்டமன்றத் தொகுதிகளில் கொட்டாரக்கரை சட்டமன்றத் தொகுதியும் ஒன்றாகும். பி. ஆயிசா போட்டி கொட்டாரக்கரை தொகுதியின் தற்போதைய சட்டமன்ற உறுப்பினர் ஆவார். கொட்டக்கரை மாவேலிக்கரை (மக்களவைத் தொகுதியின்) கீழ் வருகிறது, இது கொட்டாரக்கரை, மவேலிகரை, சங்கனாசேரி உள்ளிட்ட ஒரு பெரிய பகுதியை உள்ளடக்கியது, இது கொல்லம், ஆலப்புழா மற்றும் கோட்டயம் மாவட்டங்களில் பரவியுள்ளது.
குறிப்பிடத்தக்கவர்கள்
இ. சந்திரசேகரன் நாயர் ,தி. தாமோதரன் போற்றி, ஆர். பாலகிருஷ்ணன் பிள்ளை,ஈ.சந்திரசேகரன் நாயர், சி. அச்சுதமேனன், கொட்டாரா கோபாலகிருஷ்ணன் மற்றும் ஆர். பாலகிருஷ்ண பிள்ளை போன்றவர்கள் கடந்த காலத்தில் கொட்டாரகரை சட்டமன்றத் தொகுதியை பிரதிநிதித்துவப்படுத்திய முன்னாள் தேர்ந்தெடுக்கப்பட்ட உறுப்பினர்கள் ஆவர்.
சாலை
தேசிய நெடுஞ்சாலை 208 ( கொல்லம் முதல் திருமங்கலம் வரை ) கொட்டாரக்கரையில் உள்ள சாலையில் ( திருவனந்தபுரம் முதல் அங்கமாலி வரை) சந்திக்கிறது. கொட்டாரக்கரை கொல்லத்துடன் (மாவட்ட தலைமையகம்) சாலை மற்றும் இரயில் வழியாக 27 தொலைவில் இணைக்கப்பட்டுள்ளது  கி.மீ.. திருவனந்தபுரத்தின் (கேரளாவின் தலைநகரம்) வடக்கே இது 72 கி.மீ ஆகும்  மற்றும் கோட்டயத்தின் தெற்கே 80கி.மீ ஆகும்.
விமான நிலையம்
திருவனந்தபுரத்தில் உள்ள திருவனந்தபுரம் சர்வதேச விமான நிலையம் அருகில் உள்ள விமான நிலையம் ஆகும்.
புற இணைப்புகள்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
அமர்கந்தாக்
இடவமைப்பு
நர்மதா குந்த் கோவில்கள், நர்மதா ஆற்றின் பிறப்பிடம்
அமர்கந்தாக் இந்தியாவின் மத்தியப் பிரதேசம் மாநிலத்தில் அமைந்துள்ளது, 22.67°N 81.75°E. இதன் சராசரி உயரம் 1048 மீட்ட்கள் (3438 அடி). இரேவா, சாச்டால், அனுப்பூர், சபல்பூர், கத்நி மற்றும் பெந்ரா வழியாக செல்லும் சாலைகள் இந்த இடத்தை இணைக்கின்றன. இதன் அருகில் உள்ள புகைவண்டி நிலையங்கள் அனுப்பூர் மற்றும் பெந்ரா சாலை கியோஞ்சி வழியாக 43 கி.மீ மற்றும் சலேச்வர் வழியாக 28 கி.மீ தூரம் ஆகும். அருகில் உள்ள விமான நிலையம் சபல்பூர் 240 கி.மீ தூரம், இங்கிருந்து தில்லி மற்றும் மும்பைக்கு தினமும் விமான சேவை உள்ளது .
மக்கள் தொகை
2001 மக்கள் தொகை கணக்கெடுப்பின் படி அமர்கந்தாகின் மக்கள் தொகை 7074. மக்கள் தொகையில் 54% ஆண்களும் 46% பெண்களும் இருக்கின்றனர். அமர்கந்தாகின் சராசரி எழுத்தறிவு 68% ஆகும், இது தேசியச் சராசரியான 59.5 சதவீதத்தை விட அதிகமாகும். 62% ஆண்களும் 21% பெண்களும் கல்வியறிவு பெற்றிருக்கின்றனர். மக்கள் தொகையில் 17 சதவீதம் பேர் 6 வயதுக்கும் கீழ்யுள்ளவர்கள்.
தாவரங்கள் மற்றும் விலங்குகள்
அமர்கந்தாக் நகரத்தில் பல அரிய வகையான மருத்துவ குணமிக்க தாவரங்களால் சுற்றியுள்ளன. அச்சனக்மர் வனவிலங்கு சரணாலயம், அமர்கந்தாக் நகரிலிருந்து சுமார் 40 கி.மீ தூரத்தில் பிலாசுப்பூர் செல்லும் வழியில் உள்ளது. 2009 ஆம் ஆண்டில் நிறைவேற்றப்பட்ட புலிகள் பாதுகாப்புத் திட்டத்தின் கீழ் இச்சரணலாயம் ஒரு புலிகள் காப்பகம் என அறிவிக்கப்பட்டது. 557.55 கி.மீ2 பரப்பளவை வனப்பகுதியாகப் பெற்றுள்ள இப்பூங்கா மத்தியப் பிரதேசத்தில் இருக்கும் கன்கா புலிகள் காப்பகத்துடன் கன்கா-அச்சனக்மர் மலைப்பாங்கான பாதையின் மூலம் இணைக்கப்பட்டுள்ளது.
எதிர்காலத்தில் மரங்களின் தேவையை கருத்தில் கொண்டு, தேகராதூனில் உள்ள காடுகள் ஆராய்ச்சி நிறுவனத்தின் அறிவுரைப்படி, 1968-ல் வெப்பமண்டல பைன் மரங்கள் பயிரிடப்பட்டன. உலக வங்கியின் தொழில்நுட்ப உதவியின் மூலம் இந்த சால் மரங்களை அழித்து இந்த செயல்திட்டம் மேற்கொள்ளப்பட்டன. இந்தியாவிலுள்ள இயற்கை ஆர்வலர்கள் மற்றும் சுற்றுச்சூழல் ஆர்வலர்கள் சர்சையை ஏற்படுத்தியதால், இறுதியாக வெப்பமண்டல பைன் மரங்கள் பயிரிடும் செயல்திட்டம் ஒழிக்கப்பட்டது.
கல்வி நிறுவனங்கள்
இந்திராகாந்தி தேசிய மலைவாழ் பலகலைக்கழக சட்டத்தின் படி 2007-ல், ஒரு மத்திய பல்கலைகழகம் நிறுவப்பட்டது. மலைவாழ் சமூகத்தின் பல்வேறு நிலைகள் மற்றும் மலைவாழ் மக்கள் தொகையின் உயர் கல்வி குறித்த ஆராய்ச்சியை ஊக்குவிக்க இப்பல்கலைக்கழகம் ஏற்படுத்தப்பட்டது.
மேற்கோள்கள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும் பகுப்பு:அனூப்பூர் மாவட்டம் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
கிறிஸ்டோபர் எட்வார்ட்ஸ்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1958 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:வாழும் நபர்கள்
எழுமூர் மதுரைவீரன் கோயில்
எழுமூர் மதுரைவீரன் கோயில் தமிழ்நாட்டில் பெரம்பலூர் மாவட்டம், எழுமூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆலம்பூண்டி வேணுகோபாலசுவாமி கோயில்
ஆலம்பூண்டி வேணுகோபாலசுவாமி கோயில் தமிழ்நாட்டில் விழுப்புரம் மாவட்டம், ஆலம்பூண்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேணுகோபாலசுவாமி, ஸ்ரீபூதேவி, ஸ்ரீதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரொம்பின் ஆறு
ரொம்பின் ஆறு; (மலாய்: Sungai Rompin; ஆங்கிலம்: Rompin River) என்பது பகாங் மாநிலத்தில் உள்ள ஆறுகளில் ஒன்றாகும். இந்த ஆறு மலேசியா, பகாங் மாநிலத்தின் ரொம்பின் மாவட்டத்தில் (Rompin District) உள்ள புக்கிட் இபாம், புக்கிட் பத்து பூத்தே மலைப் பகுதிகளில் உருவாகி கோலா ரொம்பின் (Kuala Rompin) வழியாகச் சென்று தென் சீனக் கடலில் (South China Sea) கலக்கிறது.
கவரை ஊராட்சி
கவரை ஊராட்சி (Kavarai Gram Panchayat), தமிழ்நாட்டின் விழுப்புரம் மாவட்டத்தில் உள்ள செஞ்சி வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2194 ஆகும். இவர்களில் பெண்கள் 1092 பேரும் ஆண்கள் 1102 பேரும் உள்ளனர்.
ரொம்பின் ஆறு
ரொம்பின் ஆற்றுக்கு நெனாசி ஆறு (Nenasi River) அனாக் எண்டாவ் ஆறு (Anak Endau River) ஆகிய ஆறுகள் துணை ஆறுகளாக உள்ளன.
கவரை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரொம்பின் ஆறு
பொது
இந்த ஆறு தென் சீனக் கடலில் கலக்கும் கோலா ரொம்பின் துறைமுகப் பகுதியில் பெரிய வகை நன்னீர் இறால்கள் (Freshwater Prawns) அதிகமாய்க் கிடைக்கின்றன. அதனால் இந்த இடம் இரவு உணவு வகைகளுக்குப் பிரசித்தி பெற்று விளங்குகிறது.
கோலா ரொம்பின்
கோலா ரொம்பின் (Kuala Rompin); பகாங், ரொம்பின் மாவட்டத்தில் உள்ள ஒரு நகரம். ரொம்பின் மாவட்டத்தின் தலைப்பட்டணமும் இந்த நகரம்தான்.
மீன்பிடி கிராமம்
பிரித்தானியக் காலனித்துவ நாட்களில், கோலா ரொம்பின் ஒரு மீன்பிடி கிராமமாக இருந்தது. பெரும்பாலும் சிங்கப்பூர், குவாந்தான் நகரங்களுக்கு இடையே பயணிக்கும் வணிகர்கள் இந்த நகரத்திற்கு வந்து செல்வது உண்டு. கோலா ரொம்பின் உணவகங்கள் அவற்றின் கடல் உணவுகளுக்குப் பிரபலமானவை.
ரொம்பின் ஆற்றின் கரையோரங்களில் பிடிபடும் நன்னீர் இறால்கள்; நன்னீர் நண்டுகள் (Freshwater Clams) கடல் நண்டுகள் மற்றும் கடல் கணவாய் (Squids) மீன்களுக்கு கோலா ரொம்பின் பிரபலமாய்த் திகழ்கிறது
வெளி இணைப்புகள்
பகாங் ஆறுகள் பகுப்பு:பகாங் ஆறுகள்
குழ. கதிரேசன்
குழ.கதிரேசன் (பிறப்பு: அக்டோபர் 17, 1949) என்பவர் குழந்தைகளுக்கான கதை, கவிதை எழுதியவர்.
இளமைப் பருவம்
இவரின் பெற்றோர் சு. கதி. குழந்தையன் - செல்லம்மை ஆவர். இவர் அக்டோபர் மாதம் பதினேழாம் நாள் 1949 ஆம் ஆண்டு பிறந்தார். இவரின் ஊர் இராயவரம்.இது புதுக்கோட்டை மாவட்டத்தில் உள்ளது.
விருதுகள்
தமிழ் மொழியில் 2016–ஆம் ஆண்டுக்கான பால சாகித்திய அகாதமி விருது பெற எழுத்தாளர் குழ.கதிரேசன் தேர்வாகினார். ஒட்டுமொத்த குழந்தைகள் இலக்கிய பங்களிப்பை வழங்கியதற்காக இந்த விருது இவருக்கு வழங்கப்பட்டது.
மேற்கோள்கள்
பகுப்பு:கவிஞர்கள் பற்றிய குறுங்கட்டுரைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎ பகுப்பு:தமிழகக் கவிஞர்கள் பகுப்பு:தமிழக எழுத்தாளர்கள் பகுப்பு:புதுக்கோட்டை மாவட்ட நபர்கள் பகுப்பு:பால சாகித்திய அகாதமி விருது பெற்றவர்கள்
மோகன் லால் சுகாதியா
மோகன் லால் சுகாதியா (Mohan Lal Sukhadia, சூலை 31, 1916 – பெப்ரவரி 2, 1982) இராச்சசுத்தான் மாநில முதலமைச்சராக 17 ஆண்டுகள் (1954–1971) பொறுப்பாற்றிய இந்திய அரசியல்வாதி ஆவார். தமது 38ஆம் அகவையிலேயே முதலமைச்சர் பதவிக்கு வந்த சுகாதியா இராச்சசுத்தான் மாநிலத்தின் வளர்ச்சிக்கும் பல சீர்திருத்தங்களுக்கும் காரணமானவர். இதனால் இவர் "நவீன இராச்சசுத்தானின் நிறுவனர்" எனவும் அறியப்பட்டார்.
தமது பணிவாழ்வின் பிற்காலங்களில், சுகாதியா கர்நாடகம், ஆந்திரப் பிரதேசம் மற்றும் தமிழக ஆளுநராகப் பொறுப்பாற்றி உள்ளாா்.
வெளியிணைப்புகள்
பகுப்பு:இராசத்தான் முதலமைச்சர்கள் பகுப்பு:தமிழ்நாடு ஆளுநர்கள் பகுப்பு:கர்நாடக ஆளுநர்கள் பகுப்பு:ஆந்திரப் பிரதேச ஆளுநர்கள் பகுப்பு:1916 பிறப்புகள் பகுப்பு:1982 இறப்புகள் பகுப்பு:7வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
பெண்டரஅள்ளி
பெண்டரஅள்ளி அல்லது பெண்டரஹள்ளி (Bendarahalli) இந்தியாவின், தமிழ்நாட்டின், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 2029  குடும்பங்கள் உள்ளன. கிராமத்தின் மொத்த மக்கள் தொகையானது 7925 ஆகும். இதில் ஆண்கள் எண்ணிக்கை 4017, பெண்களின் எண்ணிக்கை 3908 என உள்ளது. மக்களின் கல்வியறிவு விகிதமானது 77.03 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
செந்தாரப்பட்டி
செந்தாரப்பட்டி (Sentharapatti), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் கங்கவள்ளி வட்டத்தில் இருக்கும் ஒரு பேரூராட்சி ஆகும்.
அமைவிடம்
இப்பேரூராட்சி, சேலத்திலிருந்து 70 கிமீ; கங்கவள்ளியிலிருந்து 20 கிமீ தொலைவில் உள்ளது. இதனருகே அமைந்த தொடருந்து நிலையம் 35 கிமீ தொலைவில் உள்ள ஆத்தூரில் உள்ளது. இப்பேரூராட்சி கங்கவள்ளி (சட்டமன்றத் தொகுதி)க்குட்பட்டது.
மக்கள் தொகை பரப்பில்
2011-ஆம் ஆண்டு மக்கள் தொகை கணக்கெடுப்பின்படி 9 சகிமீ பரப்பும், 15 ஊராட்சி மன்ற உறுப்பினர்களையும் கொண்ட இப்பேரூராட்சி  3,894 குடும்பங்களும், 14,308 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 71.30%   மற்றும்  பாலின விகிதம்  ஆயிரம் ஆண்களுக்கு, 1025  பெண்கள் வீதம் உள்ளனர்.
ஆதாரங்கள்
பகுப்பு:சேலம் மாவட்டத்தில் உள்ள பேரூராட்சிகள்
ந. வித்தியாதரன்
நடேசபிள்ளை வித்தியாதரன் (Nadesapillai Vithyatharan) இலங்கையைச் சேர்ந்த ஒரு  பத்திரிகையாளர் ஆவார். உதயன் மற்றும் சுடர் ஒளி ஆகிய பத்திரிகைகளின் ஆசிரியராக இருந்தார். வித்தியாதரன் இலங்கை அரசாங்கத்தால் கைது செய்யப்பட்டு, அச்சுறுத்தப்பட்டு கடத்தப்பட்டார். இவரது செய்தித்தாள்கள் துணை இராணுவத்தால் மேற்பார்வையிடப்பட்டன    கடுமையான சிரமங்களையும் மீறி உதயன் நடத்தப்பட்டு வந்தது.
வாழ்க்கைக் குறிப்பு
யாழ்ப்பாணத்தில் பிறந்த வித்தியாதரன் யாழ்ப்பாணம் இந்துக் கல்லூரியின் மாணவராக இருந்தார். கொழும்பில் சட்டம் பயின்றார். ஆனால் 1983ஆம் ஆண்டு கறுப்பு யூலை கலவரத்திற்குப் பிறகு அதை நிறுத்திவிட்டு யாழ்ப்பாணம் திரும்பினார். பத்திரிகை துறையைத் தேர்ந்தெடுத்து உதயன் பத்திரிகையில் 1985ஆம் ஆண்டு முதல் பணியாற்றினார். உதயன் அலுவலகம் பல முறை தாக்கப்பட்டு அதன் ஊழியர்கள் கொல்லப்பட்டனர்.
உதயன் செய்தித்தாளில் இருந்து வெளியேறிய பிறகு வித்யாதரன் 2016 ஆம் ஆண்டு கலைக்கதிர் என்ற சொந்த செய்தித்தாளைத் தொடங்கினார்.
மேற்கோள்கள்
பகுப்பு:வாழும் நபர்கள் பகுப்பு:1959 பிறப்புகள் பகுப்பு:இலங்கை இந்துக்கள் பகுப்பு:இலங்கைத் தமிழ் ஊடகவியலாளர்கள் பகுப்பு:யாழ்ப்பாணத்து நபர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பெர்ட் எட்வார்ட்ஸ்
பெர்ட் எட்வார்ட்ஸ்  ( Bert Edwards , பிறப்பு: திசம்பர் 3 1913), இறப்பு: சனவரி 22 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1946 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பெர்ட் எட்வார்ட்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 3 2011.
பாலாடை (திரைப்படம்)
பாலாடை (Paaladai) 1967 ஆம் ஆண்டு வெளிவந்த தமிழ்த் திரைப்படமாகும்.ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, கே. ஆர். விஜயா மற்றும் பலரும் நடித்திருந்தனர்.
மேற்கோள்கள்
பகுப்பு:1967 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:பத்மினி நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:செந்தாமரை நடித்த திரைப்படங்கள்
மால்கம் ரஞ்சித்
ஆல்பர்ட் மால்கம் ரஞ்சித் பட்டபெந்திகே தொன் (Albert Malcolm Ranjith Patabendige Don) அல்லது சுருக்கமாக மால்கம் ரஞ்சித் (பிறப்பு: நவம்பர் 15, 1947), இலங்கையில் கத்தோலிக்க திருச்சபையின் கொழும்பு உயர்மறைமாவட்ட பேராயரும் கர்தினாலும் ஆவார்.
இவர் இலங்கையிலிருந்து நியமிக்கப்பட்ட இரண்டாம் கர்தினால் ஆவார். இவருக்கு முன் இலங்கையின் முதல் கர்தினாலாக இருந்தவர் தோமாஸ் கூரே (கர்தினால்: 1965-1988).
வாழ்க்கைக் குறிப்புகள்
கொழும்பு முகத்துவாரத்தில் (Mutwal) தெலசால் கல்லூரியில் பயின்றபின் 1965இல் பொறளை புனித அலோசியுஸ் குருமடம் புகுந்தார். 1966-1970 ஆண்டுகளில் கண்டி தேசிய குருமடத்தில் மெய்யியலும் இறையியலும் பயின்றார். அப்போது கொழும்பு பேராயராக இருந்த தோமாஸ் கூரே மால்கம் ரஞ்சித்தை மேல்படிப்புக்காக உரோமை நகருக்கு அனுப்பினார்.
உரோமை திருத்தந்தை அர்பன் பல்கலைக்கழகத்தில் ரஞ்சித் இறையியலில் இளங்கலைப் பட்டம் பெற்றார்.
1975ஆம் ஆண்டு திருத்தந்தை ஆறாம் பவுல் அவருக்குக் குருப்பட்டம் அளித்தார். அந்நிகழ்ச்சி உரோமை புனித பேதுரு பெருங்கோவிலில் நிகழ்ந்தது.
தொடக்க காலப் பணிகள்
உரோமையில் படிப்பை முடித்தபின் இலங்கை திரும்பிய மால்கம் ரஞ்சித் கொழும்பு உயர்மறைமாவட்டத்தின் பங்குகளில் மறைப்பணி ஆற்றினார். 1983இல் மறைபரப்பு நிறுவனங்களின் தேசிய இயக்குநராக நியமிக்கப்பட்டார்.
ஆயராக நியமனம்
1991, சூன் மாதம் 17ஆம் நாள் கொழும்பு உயர்மறைமாவட்டத்தின் துணை ஆயராக நியமனம் பெற்று, அதே ஆண்டு ஆகத்து 31ஆம் நாள் திருப்பொழிவு பெற்றார். திருப்பொழிவு நிகழ்த்தியவர் அப்போது கொழும்பு பேராயராக இருந்த நிக்கோலாஸ் மாற்கஸ் பெர்னாண்டோ ஆவார். அவருக்குத் துணையாக நின்று ஆயர் தோமாஸ் சவுந்தரநாயகமும் ஒசுவல்ட் கோமிசும் திருப்பொழிவு நிகழ்த்தினார்கள்.
இரத்தினபுரி முதல் ஆயர்
புதிதாக ஏற்படுத்தப்பட்ட இரத்தினபுரி மறைமாவட்டத்தின் முதல் ஆயராக மால்கம் ரஞ்சித் 1995 நவம்பர் 2ஆம் நாள் பொறுப்பேற்றார்.
உரோமை மறைபரப்பு பேராயத்தில் பதவி
1995-2001 காலகட்டத்தில் இரத்தினபுரி ஆயராகப் பணிபுரிந்தபின், 2001 அக்டோபர் முதல் நாள் உரோமை மறைபரப்பு பேராயத்தில் துணைச்செயலராக நியமனம் பெற்றார்.
திருத்தந்தையின் தூதுவர்
2004 ஏப்பிரல் 29இலிருந்து டிசம்பர் 2005 வரை இந்தோனேசியா, கிழக்கு தீமோர் நாடுகளில் திருத்தந்தையின் தூதுவராகப் பணிபுரிந்தார். அப்போது அவர் பேராயர் பதவிக்கு உயர்த்தப்பட்டார்.
திருவழிபாட்டுப் பேராயச் செயலர்
மால்கம் ரஞ்சித் உரோமை திருவழிபாடு மற்றும் அருளடையாளங்கள் நெறிமுறைக்கான பேராயத்தின் செயலராக 2005 டிசம்பர் 10ஆம் நாள் நியமனம் பெற்றார். அங்கு அவருடைய நான்கு ஆண்டுப் பணிக்காலத்தின்போது, மால்கம் ரஞ்சித் கத்தோலிக்க வழிபாடு பண்டைக்கால மரபுக்கு ஏற்ப அமைய வேண்டும் என்றும், புதிய அணுகுமுறைகள் தவிர்க்கப்பட வேண்டும் என்றும் வலியுறுத்தினார்.
கொழும்பு உயர்மறைமாவட்டப் பேராயர்
2009ஆம் ஆண்டு சூன் மாதம் 16ஆம் நாள் திருத்தந்தை பதினாறாம் பெனடிக்ட் மால்கம் ரஞ்சித்தை கொழும்பு உயர்மறைமாவட்டத்தின் பேராயராக நியமனம் செய்தார். அதே ஆண்டு சூன் 29ஆம் நாள் புனித பேதுரு பெருங்கோவிலில் திருத்தந்தை பதினாறாம் பெனடிக்ட் கைகளிலிருந்து பேராயருக்குரிய சிறப்புச் சின்னமாகிய "கம்பளித் தோள்பட்டை" (Pallium) பெற்றார்.
கொழும்பு உயர்மறைமாவட்டப் பொறுப்பை 2009, ஆகத்து 5ஆம் நாள் ஏற்றுக்கொண்டார்.
இலங்கை கத்தோலிக்க ஆயர் பேரவைத் தலைவர்
பேராயர் மால்கம் ரஞ்சித் 2010 ஏப்ரல் மாதம் இலங்கை கத்தோலிக்க ஆயர் பேரவையின் தலைவராகத் தேர்ந்தெடுக்கப்பட்டார்.
கர்தினால் பதவி
2010, அக்டோபர் 20ஆம் நாள் திருத்தந்தை பதினாறாம் பெனடிக்ட் 24 புதிய கர்தினால்களை நியமிக்கப்போவதாக அறிவித்தார். அவர்களுள் ஒருவர் பேராயர் மால்கம் ரஞ்சித். அதே ஆண்டு நவம்பர் 20ஆம் நாள் திருத்தந்தை பதினாறாம் பெனடிக்ட் புதிய கர்தினால்களை உரோமை புனித பேதுரு பெருங்கோவிலில் நிகழ்ந்த கர்தினால் குழுக் கூட்டத்தின்போது நியமித்து, வழக்கம்போல அவர்களுக்குப் பதவிச் சின்னங்களாகிய சிவப்புநிற மண்டையொட்டுத் தொப்பியும் (skull cap), நான்முகத் தொப்பியும் (biretta) அளித்தார்.
அதுவரை இலங்கையிலிருந்து ஒரே கர்தினால் மட்டுமே தேர்ந்தெடுக்கப்பட்டிருந்தார். இலங்கையின் முதல் கர்தினால் தோமாஸ் கூரே கொழும்பு பேராயராக இருந்தபோது 1965இல் கர்தினால் பதவிக்கு நியமிக்கப்பட்டார். அவர் 1988 அக்டோபர் 29ஆம் நாள் இறந்தார்.
ஆதாரங்கள்
பகுப்பு:இலங்கையின் உரோமன் கத்தோலிக்கப் பேராயர்கள் பகுப்பு:இலங்கையின் கர்தினால்கள் பகுப்பு:1947 பிறப்புகள் பகுப்பு:குருணாகல் மாவட்ட நபர்கள் பகுப்பு:வாழும் நபர்கள்
ராஜன் சால்வி
இராஜன் சால்வி (Rajan Salvi) இந்தியாவின் மகாராட்டிரா மாநிலத்தைச் சேர்ந்த ரத்னகிரி மாவட்டத்தில் பிறந்த  ஒரு சிவ  சேனா அரசியல்வாதியாவார். . மகாராஷ்டிராவில் கொங்கன் ராஜ்பூர் சட்டசபை தொகுதியில் இருந்து தற்போது சட்டசபை உறுப்பினராக உள்ளார்.இவர் சிவசேனாவின்  உறுப்பினராக உள்ளார். 2009 மற்றும் 2014 ஆம் ஆண்டுகளுக்கான மகாராஷ்டிர சட்டமன்றத்தில் அவர் தொடர்ச்சியாக இரண்டு முறை தேர்ந்தெடுக்கப்பட்டார்.
மைசூரின் கலாச்சாரம்
மைசூர் இந்தியாவின் கர்நாடக மாநிலத்தில் உள்ள ஒரு நகரமாகும். இது கர்நாடகாவின் கலாச்சார தலைநகரம் என்று அழைக்கப்படுகிறது. மைசூர் பல நூற்றாண்டுகளாக மைசூர் இராச்சியத்தை ஆண்ட உடையார் மன்னர்களின் தலைநகராக இருந்தது. உடையார்கள் கலை மற்றும் இசைக்கு சிறந்த புரவலர்களாக இருந்தனர். மேலும் மைசூரை ஒரு கலாச்சார மையமாக மாற்ற குறிப்பிடத்தக்க பங்களிப்பை வழங்கியுள்ளனர். மைசூர் அரண்மனைகள், அருங்காட்சியகங்கள் மற்றும் கலைக்கூடங்கள் மற்றும் தசரா காலத்தில் இங்கு நடைபெறும் விழாக்களுக்கு உலகளவில் பிரபலமாக உள்ளது. மைசூர் மசாலா தோசை மற்றும் மைசூர் பாக் போன்ற பிரபலமான உணவுகளுக்கும் மைசூர் தனது பெயரைக் கொடுத்துள்ளது. மைசூர் பட்டுப் புடவை என அழைக்கப்படும் பிரபலமான பட்டுப் புடவையின் தோற்றம் மைசூர் ஆகும். மேலும் மைசூர் ஓவியம் என்று அழைக்கப்படும் பிரபலமான ஓவிய வடிவத்தையும் உருவாக்கியுள்ளது.
பண்டிகைகள்
வலது|thumb|267x267px| மைசூரில் உள்ள சாமுண்டி மலையின் உச்சியில் உள்ள சாமுண்டி கோயில். வலது|thumb|200x200px| மைசூரில் நடைபெறும் அனைத்து தசரா விழாக்களின் மையமான மைசூர் அரண்மனை ஒளிர்கிறது.
தசரா
தசரா என்பது கர்நாடக மாநிலத்தின் மாநில-திருவிழாவாகும். இது நவராத்திரி ( நவ-ராத்ரி = ஒன்பது-இரவுகள்) என்றும் அழைக்கப்படுகிறது. இது 10 நாள் கொண்டாடப்படும் ஒரு திருவிழாவாகும். கடைசி நாள் விஜயதசமி என்பது தசராவின் மிகவும் புனிதமான நாளாகும். தசரா பொதுவாக செப்டம்பர் அல்லது அக்டோபர் மாதத்தில் வரும். புராணத்தின் படி, விஜயதசமி தீமைக்கு எதிரான உண்மையின் வெற்றியைக் குறிக்கிறது. மேலும் சாமுண்டீசுவரி என்ற இந்துக் கடவுள் மகிசாசுரன் என்ற அரக்கனைக் கொன்ற நாளாகும். மகிசாசூரன் என்பது மைசூர் என்ற பெயரில் இருந்து பெறப்பட்ட அரக்க வடிவமாகும்.
தசரா பண்டிகைகளை முதன்முதலில் உடையார் மன்னர், முதலாம் ராஜா உடையார் (பொ.ச. 1578-1617) 1610 இல் தொடங்கினார். மைசூர் அரண்மனை தசராவின் 10 நாட்களிலும் தீபங்களால் அலங்கரிக்கப்படும். மைசூரில் சாமுண்டி மலையின் உச்சியில் அமைந்துள்ள சாமுண்டி கோயிலில் சாமுண்டீசுவரி தேவிக்கு உடையார் அரச தம்பதியினர் சிறப்பு பூஜை செய்வதன் மூலம் விழாக்கள் தொடங்குகின்றன. இதைத் தொடர்ந்து ஒரு சிறப்பு அரச சபை இருக்கும். பாரம்பரிய மைசூர் தலைப்பாகையை தர்பார் காலத்தில் அல்லது தசரா கொண்டாட்டங்களின் போது சடங்கு ஊர்வலத்தில் அரசர்கள் தலையில் அணிந்திருந்தனர். 1805 ஆம் ஆண்டில் மூன்றாம் கிருட்டிணராஜா உடையார் ஆட்சியின் போது, தசரா காலத்தில் மைசூர் அரண்மனையில் சிறப்பு தர்பார் கூடும் பாரம்பரியத்தை மன்னர் தொடங்கினார்; இதில் அரச குடும்ப உறுப்பினர்கள், சிறப்பு அழைப்பாளர்கள், அதிகாரிகள் மற்றும் மக்கள் கலந்து கொண்டனர். அரசர் மற்றும் அரசவையில் கலந்து கொண்ட ஆண்கள் தர்பார் உடை என்று அழைக்கப்படும் வழக்கமான உடையை அணிந்திருந்தனர். அதில் கருப்பு கால்சட்டை வெள்ளை கால்சட்டை மற்றும் கட்டாய மைசூர் தலைப்பாகை இருந்தது. உடையார் குடும்பத்தின் தற்போதைய வாரிசான யதுவீர் கிருஷ்ணதத்த சாமராஜா உடையார் தசராவின் போது ஒரு தனியார் தர்பாரை நடத்துவதால் இந்த பாரம்பரியம் இப்போது கூட தொடர்கிறது. மகாநவமி என்று அழைக்கப்படும் தசராவின் ஒன்பதாம் நாள் அரசரது வாளானது யானைகள், ஒட்டகங்கள் மற்றும் குதிரைகள் அடங்கிய ஊர்வலத்தில் எடுத்துச் செல்லப்பட்டு வழிபடுவது ஒரு நல்ல நிகழ்ச்சியாகும்.
தசராவின் போது மற்றொரு முக்கிய ஈர்ப்பு மைசூர் அரண்மனைக்கு எதிரே உள்ள கண்காட்சி மைதானத்தில் நடைபெறும் தசரா கண்காட்சியாகும். இந்த கண்காட்சி தசராவின் போது தொடங்கி திசம்பர் வரை நடக்கிறது. உடைகள், பிளாஸ்டிக் பொருட்கள், சமையலறைப் பொருட்கள், அழகுசாதனப் பொருட்கள் மற்றும் சாப்பிடக்கூடிய பொருட்கள் போன்ற பல்வேறு பொருட்களை விற்பனை செய்யும் கடைகள் அமைக்கப்படுகின்றன். அவை கணிசமான எண்ணிக்கையிலான மக்களை ஈர்க்கின்றன. மக்களுக்கு பொழுதுபோக்கு அளிக்க ஃபெர்ரிஸ்-வீல் போன்ற இடங்களைக் கொண்ட ஒரு விளையாட்டுப் பகுதியும் உள்ளது. பல்வேறு அரசு நிறுவனங்கள் தாங்கள் மேற்கொண்ட சாதனைகள் மற்றும் திட்டங்களை குறிக்க அரங்கங்கள் அமைக்கின்றன.
அரண்மனைகள்
மைசூரின் உடையார் மன்னர்கள் மைசூரில் சில அரண்மனைகளைக் கட்டியுள்ளனர். இதனால் மைசூர் அரண்மனைகளின் நகரம் என்ற பெயரை சம்பாதித்துள்ளது. இங்கே உள்ள அரண்மனைகள் பின்வருமாறு:
ஜெகன்மோகன் அரண்மனை
ஜெகன்மோகன் அரண்மனை 1861 ஆம் ஆண்டில் மூன்றாம் கிருஷ்ணராஜா உடையாரின் காலத்தில் இந்து பாணியில் பிரதானமாக கட்டப்பட்டது. இது அரச குடும்பத்திற்கு மாற்று அரண்மனையாக இருந்தது. பழைய மைசூர் அரண்மனை தீயில் எரிந்தபோது இந்த அரண்மனையில் அரச குடும்பம் தங்கினர். இந்த அரண்மனையிலும் மூன்று தளங்கள் உள்ளன. மேலும் கண்ணாடி அடைப்புகள் மற்றும் காற்றோட்ட வசதிகள் உள்ளன. இது 1915 ஆம் ஆண்டு முதல் சிறீ ஜெயச்சாமராஜேந்திர கலைக்கூடத்தை வைத்திருக்கிறது. இங்கு காட்சிக்கு வைக்கப்பட்டுள்ள தொகுப்புகளில் புகழ்பெற்ற திருவிதாங்கூர் ஆட்சியாளர் ராஜா ரவி வர்மா, உருசிய ஓவியர் ஸ்வெடோஸ்லாவ் ரோரிச் மற்றும் மைசூர் ஓவிய பாணியின் பல ஓவியங்கள் உள்ளன. மைசூர் பல்கலைக்கழகத்தின் ஆரம்பகால மாநாடுகள் நடைபெற்ற இடம் இங்குள்ள தர்பார் மாளிகையாகும். இந்த மண்டபம் கலாச்சார நிகழ்ச்சிகளை நடத்துவதற்கான அரங்கமாகவும் செயல்படுகிறது.
லலிதா மகால்
இந்த அரண்மனையின் கட்டிடக் கலைஞர் திரு ஈ.டபிள்யூ. இந்த அரண்மனை 1921 ஆம் ஆண்டில் நான்காம் கிருட்டிணராச உடையார் அவர்களால் இந்தியத் தலைமை ஆளுநர் பிரத்தியேகமாக தங்குவதற்காக கட்டப்பட்டது. இந்த அரண்மனை தூய வெள்ளை நிறத்தில் உள்ளது. மேலும் இத்தாலிய அரண்மனை பாணியில் இரட்டை அயனி நெடுவரிசைகள் மற்றும் குவிமாடங்களுடன் கட்டப்பட்டுள்ளது. இது ஒரு பரந்த மொட்டை மாடி மற்றும் இயற்கை தோட்டங்களையும் கொண்டுள்ளது. இந்த அரண்மனை இப்போது அசோக் குழுமத்தின் விடுதிக்கு சொந்தமான ஐந்து நட்சத்திர விடுதியாக மாற்றப்பட்டுள்ளது. இந்த அரண்மனையின் உட்புறத்தில் காற்றோட்ட பளிங்கு மாடிகள், ரோஸ் மர தளவாடங்கள் மற்றும் ஒரு அழகிய படிக்கட்டுகள் உள்ளது. அரண்மனையின் மைய மண்டபத்தில் அரச குடும்பத்தினரின் அரிய பொருட்கள், அச்சுகள், காட்சி கலைகள், பெல்ஜிய கண்ணாடி குவிமாடம் மற்றும் செதுக்கப்பட்ட மர அடைப்புகளின் ஆளுயர உருவப்படங்கள் உள்ளன. ஒரு பண்டைய லிஃப்ட், இன்னும் இயங்கும் நிலையில் உள்ளது.
ராசேந்திர விலாசம்
இது சாமுண்டி மலையின் மேல் ஒரு அரண்மனையாகும். இது 1920களில் உருவாக்கப்பட்டு 1938-1939 இல் நிறைவடைந்தது. இது உடையார் மன்னர்களுக்கான கோடைகால அரண்மனையாக கட்டப்பட்டது. இந்த அரண்மனை தற்போது அரச குடும்பத்தின் தற்போதைய வாரிசான யதுவீர் கிருஷ்ணாதத்தா சாமராச உடையாருக்கு சொந்தமானது. இதை ஒரு பாரம்பரிய விடுதியாக மாற்ற திட்டங்கள் உள்ளன.
செல்லுவம்பா மாளிகை
இந்த மாளிகையை நான்காம் கிருஷ்ணராசா உடையார் தனது மூன்றாவது மகள் செல்லுவராஜம்மன்னிக்காக கட்டினார். இது இப்போது மத்திய உணவு மற்றும் தொழில்நுட்ப ஆராய்ச்சி நிறுவனத்தை கொண்டுள்ளது.
மைசூர் ஓவியம்
மைசூர் ஓவியம் என்று அழைக்கப்படும் பாரம்பரிய ஓவியமானது விஜயநகர ஓவியப் பள்ளியின் ஒரு பகுதியாகும். விஜயநகர பேரரசின் வீழ்ச்சியுடன், விஜயநகர ஓவியங்களில் ஈடுபட்ட கலைஞர்கள் வேலையில்லாமல் இருந்தனர். உடையார் மன்னர், ராஜா உடையார் (பொ.ச. 1578-1617) இந்த கலைஞர்களை ஸ்ரீரங்கப்பட்டணத்தில் தங்கவைத்து ஆதரவளித்தார். மேலும் அவரது ஆதரவின் கீழ், மைசூர் ஓவியம் என்று அழைக்கப்படும் ஒரு புதிய ஓவியம் உருவானது. ராஜாவால் பணியமர்த்தப்பட்ட இந்த கலைஞர்கள் ஓவியங்களை வரைய உள்நாட்டில் கிடைக்கக்கூடிய பொருட்களைப் பயன்படுத்தினர். தலைமுடியை ஒரு பட்டு நூலால் கட்டி, ஒரு அணிலின் குறுகிய வால்முடி ஒரு தூரிகையாக பயன்படுத்தப்பட்டது. ஒரு மரத்தாலான பலகையில் பரவிய ஒரு துணி ஓவியக் குழுவை உருவாக்கியது. நன்றாக எரிந்த புளிய விறகு குச்சிகள் ஓவியத்திற்கு கரியாக பயன்படுத்தப்பட்டன. இந்த ஓவியங்களின் முக்கிய ஈர்ப்பு கெசோ வேலைப்பாடாகும். அதில் ஓவியத்தில் பொருத்தமான பகுதிகளில் தங்கத் தகடுகள் ஒட்டப்பட்டன. ஆடைகள், நகைகள் மற்றும் கட்டடக்கலை விவரங்களின் சிக்கலான வடிவமைப்புகளை சித்தரிக்க கெசோ பயன்படுத்தப்பட்டது. இராமாயணம், மகாபாரதம், பாகவதப் புராணம் மற்றும் சமண காவியங்களின் கதைகள் இந்த ஓவியங்களுக்கு அடிப்படையாக அமைந்தன. மம்மாடி மூன்றாம் கிருட்டிணராச உடையார் மைசூர் ஓவிய வடிவத்தின் வளர்ச்சியில் முக்கிய பங்கு வகித்தார். மேலும் அவரது ஆட்சிக் காலத்தில் 1000க்கும் மேற்பட்ட உருவப்படங்கள் வரையப்பட்டதாகக் கூறப்படுகிறது. இந்த ஓவியங்கள் பல மைசூரில் உள்ள ஜெகன்மோகன் அரண்மனையின் சுவர்களில் இன்றும் காணப்படுகின்றன.
கஞ்சிபா கலை
thumb|தசாவதார கஞ்சிபா கஞ்சிபா அல்லது கஞ்சீபா என்பது பண்டைய இந்தியாவில் பிரபலமான ஒரு அட்டை விளையாட்டாகும். முகலாய காலத்தில் விரிவாக விளையாடிய கஞ்சிபா இப்போது விளையாட்டைக் காட்டிலும் அட்டைகளில் உள்ள கலைப் பணிகளுக்காக அதிகம் அறியப்படுகிறது. அரச குடும்பத்துக்காக தயாரிக்கப்பட்ட அட்டைகள் விலைமதிப்பற்ற கற்களால் பதிக்கப்பட்டிருந்தன. மேலும் தந்தம், முத்து மற்றும் அரக்கு ஆகியவற்றால் செய்யப்பட்டன. மைசூரில், இந்த விளையாட்டு கடவுளின் விளையாட்டு என்று அழைக்கப்பட்டது. கஞ்சிஃபா கலையின் மிகச்சிறந்த நிபுணர்களில் ஒருவரான கஞ்சிபா ரகுபதி பட்டா மைசூரில் வசிக்கிறார். மேலும் மைசூரில் ஒரு சர்வதேச கஞ்சிபா ஆராய்ச்சி மையத்தையும் அமைத்துள்ளார். அட்டைகள் பொதுவாக வட்டமானவை மற்றும் சில நேரங்களில் செவ்வக வடிவத்தில் அரக்கு முதுகில் அழகிய ஓவியங்களைக் கொண்டுள்ளன.
ரோஸ் மரப் பணிகள்
வலது|thumb|250x250px| மரத்தால் உருவாக்கப்பட்ட யானை. பிரித்தானைய எழுத்தாளர்கள் மைசூரில் ஆயிரக்கணக்கான தொழிலாளர்கள் இந்தப் பணியில் இருப்பதைக் குறிப்பிடுகின்றனர். சிக்கலான மர வேலைகளை உருவாக்க ரோஸ்மரத்தின் மீது பொறிக்கப்பட்ட தந்த உருவங்களை பொறிப்பதில் ஈடுபட்டுள்ளனர். இப்போது கூட மைசூரில் 4000 பேர் ரோஸ்மரம் செதுக்கும் வேலையில் ஈடுபட்டுள்ளனர். இருப்பினும் பிளாஸ்டிக் போன்ற பிற ஊடகங்கள் தந்தங்களை மாற்றியுள்ளன. இந்த சிக்கலான வேலை பல கட்டங்களை உள்ளடக்கியது. முதல் படி ரோஸ்மரத்தின் மீது படங்கள் மற்றும் வடிவங்களை வடிவமைத்து வரைய வேண்டும். பின்னர் ரோஸ்மரம் தச்சு மூலம் சரியான வடிவத்தில் வெட்டப்படுகிறது. பொறிக்கப்பட வேண்டிய கருக்கள் பின்னர் கவனமாக கைகளால் வடிவமைக்கப்படுகின்றன. மரம் பின்னர் அரத்தாள் கொண்ட காகிதம் பயன்படுத்தி மென்மையாக்கப்பட்டு பிரகாசமான தோற்றத்தை தருகிறது.
ஆடையலங்காரம்
வலது|thumb|200x200px| தங்க ஜரிகையுடன் மைசூர் பட்டு சேலை
மைசூர் பட்டு சேலை
இந்திய பெண்கள் விரும்பி அணியும் உடையான, மைசூர் பட்டு புடவைக்கு மைசூர் புகழ்பெற்றதாகும். மைசூர் பட்டு என்பது கர்நாடக பட்டுத் தொழில் நிறுவனம் தயாரிக்கும் பட்டு புடவைகளுக்கான வர்த்தக முத்திரையாகும். இந்த சேலையின் தனித்துவமான அம்சம் தூய பட்டு மற்றும் 100% தூய தங்க ஜரிகை (65% வெள்ளி மற்றும் 0.65% தங்கம் கொண்ட தங்க நிற நூல்) ஆகும். இந்த புடவைகள் மைசூர் நகரில் அமைந்துள்ள ஒரு பட்டு தொழிற்சாலையில் தயாரிக்கப்படுகின்றன. இந்த தொழிற்சாலை 1912 ஆம் ஆண்டில் மைசூர் மகாராஜாவால் சுவிட்சர்லாந்தில் இருந்து 32 தறிகளை இறக்குமதி செய்து தொடங்கப்பட்டது. 1980 ஆம் ஆண்டில், இந்த தொழிற்சாலை கர்நாடக பட்டுத் தொழில் நிறுவனத்திற்கு மாற்றப்பட்டது. இப்போது சுமார் 159 தறிகள் உள்ளன. இங்கு தயாரிக்கப்படும் ஒவ்வொரு புடவையும் தவறாகப் பயன்படுத்துவதைத் தடுக்க எம்பிராய்டரி குறியீடு எண் மற்றும் ஹாலோகிராம் இடப்படுகிறது. மைசூர் பட்டு புடவைகள் கசுதி பூவேலைகள், அடர்த்தியாக நெய்த பல்லுகள் (தோள்பட்டைக்கு மேல் அணியும் சேலையின் ஒரு பகுதி), பந்தினி நுட்பங்கள் மற்றும் இளஞ்சிவப்பு, காபி-பழுப்பு மற்றும் யானை-சாம்பல் போன்ற புதிய வண்ணங்களைப் பயன்படுத்தி ஒரு புதுமையான மாற்றத்தை சந்தித்து வருகின்றன.
நிறுவனங்கள்
வலது|thumb|200x200px| கலாமந்திரா, ரங்காயணத்தின் இருப்பிடம் மற்றும் பல்வேறு கலை நிகழ்ச்சிகள் நடத்தப்படும் ஒரு அரஙகம்.
குறிப்புகள்
பகுப்பு:மைசூர் மாவட்டம்
ஒசூர் சந்திர சூடேசுவரர் கோயில்
சந்திர சூடேசுவரர் கோயில் என்பது தமிழ்நாட்டின், கிருட்டிணகிரி மாவட்டம் ஒசூரில் உள்ள ஒரு பழமையான கோயிலாகும். இக்கோயில் ஒசூரின் கிழக்கே உள்ள மலையுச்சியில் உள்ளது. இம்மாவட்டத்தில் தங்கத்தேர் அமைந்த ஒரே கோயில் இது ஒன்றேயாகும்.
தொன்மவியல்
இக்கோயிலைப் பற்றி நிலவும் ஒரு தொண்மக் கதை, ஒரு காலத்தில் தர்மதேவன் சிவனை நோக்கி தென்பெண்ணை ஆற்றங்கரையில் கடுந்தவம் புரிந்தார். அவரின் தவத்தின் பயனாக காட்சியளித்த சிவனிடம் தன்னை சிவனின் வாகனமாக ஏற்றுக்ளொள்ள வேண்டினார். அவரின் வேண்டுகோளுக்கிணங்க சிவன் அவரைக் காளையாக மாற்றி வாகனமாக்கிக் கொண்டார். இதனால் மகிழ்ந்த தர்மதேவன் இந்த இடத்தில் தன்னுடைய வடிவில் ஒரு மலையை உருவாக்கி அதில் உமையுடன் எழுந்தருளி பக்தர்களுக்கு அருளுமாறு வேண்டினார். அதன்படி சிவன் இங்கு ரிசப வடிவில் விருஷபாசலம் என்னும் ஒரு மலையை உருவாக்கி அங்கேயே தங்கினார்.